CELEX: 32022D0657
Language: lt
Date: 1649721600000
Title: Politinio ir saugumo komiteto sprendimas (BUSP) 2022/657 2022 m. balandžio 12 d. dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ES misijos pajėgų vado skyrimo, kuriuo panaikinamas Sprendimas (BUSP) 2021/2209 (EUTM Mali/1/2022)

2022 4 21   
               
               
                  LT
               
               
                  Europos Sąjungos oficialusis leidinys
               
               
                  L 119/108
               
            
         POLITINIO IR SAUGUMO KOMITETO SPRENDIMAS (BUSP) 2022/657
         2022 m. balandžio 12 d.
         dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ES misijos pajėgų vado skyrimo, kuriuo panaikinamas Sprendimas (BUSP) 2021/2209 (EUTM Mali/1/2022)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnį,
         atsižvelgdamas į 2013 m. sausio 17 d. Tarybos sprendimą 2013/34/BUSP dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) (1), ypač į jo 5 straipsnį,
         kadangi:
         
                     (1)
                  
                  
                     pagal Sprendimo 2013/34/BUSP 5 straipsnio 1 dalį Taryba įgaliojo Politinį ir saugumo komitetą (toliau – PSK) priimti sprendimus dėl EUTM Mali politinės priežiūros ir strateginio vadovavimo jai, įskaitant sprendimus dėl vėlesnių EUTM Mali ES misijos pajėgų vadų skyrimo;
                  
               
                     (2)
                  
                  
                     2021 m. gruodžio 7 d. PSK priėmė Sprendimą (BUSP) 2021/2209 (2), kuriuo EUTM Mali ES misijos pajėgų vadu paskirtas brigados generolas Christian RIENER;
                  
               
                     (3)
                  
                  
                     2021 m. spalio 15 d. Čekija pasiūlė EUTM Mali ES misijos pajėgų vadu skirti brigados generolą Radek HASALA, kuris pakeistų brigados generolą Christian RIENER;
                  
               
                     (4)
                  
                  
                     2022 m. kovo 11 d. ES karinis komitetas susitarė rekomenduoti, kad brigados generolas Radek HASALA nuo 2022 m. birželio 21 d. pakeistų brigados generolą Christian RIENER;
                  
               
                     (5)
                  
                  
                     todėl reikėtų priimti sprendimą dėl brigados generolo Radek HASALA paskyrimo EUTM Mali ES misijos pajėgų vadu nuo 2022 m. birželio 21 d.;
                  
               
                     (6)
                  
                  
                     Sprendimas (BUSP) 2021/2209 turėtų būti panaikintas;
                  
               
                     (7)
                  
                  
                     pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Europos Sąjungos sprendimus bei veiksmus,
                  
               PRIĖMĖ ŠĮ SPRENDIMĄ:
         
            1 straipsnis
            Brigados generolas Radek HASALA skiriamas Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ES misijos pajėgų vadu nuo 2022 m. birželio 21 d.
         
         
            2 straipsnis
            Sprendimas (BUSP) 2021/2209 panaikinamas.
         
         
            3 straipsnis
            Šis sprendimas įsigalioja 2022 m. birželio 21 d.
         
         
            Priimta Briuselyje 2022 m. balandžio 12 d.
            
               
                  Politinio ir saugumo komiteto vardu
               
               
                  Pirmininkė
               
               D. PRONK
            
         
         
            (1)  OL L 14, 2013 1 18, p. 19.
         
            (2)  2021 m. gruodžio 7 d. Politinio ir saugumo komiteto sprendimas (BUSP) 2021/2209 dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ES misijos pajėgų vado skyrimo, kuriuo panaikinamas Sprendimas (BUSP) 2021/1083 (EUTM Mali/2/2021) (OL L 447, 2021 12 14, p. 1).